L'Ajuntament convoca les ajudes per a material escolar de segon Cicle d'Educació Infantil
11 de setembre de 2019

L'Ajuntament de Llíria ha llançat una nova convocatòria del programa d'ajudes per a l'adquisició de material escolar destinades a l'alumnat de segon Cicle d'Educació Infantil del curs 2019-2020.

Enguany s'ha incrementat l'ajuda màxima que es concedix, i així les subvencions que podran rebre les persones beneficiàries van des dels 30 fins als 60 euros. El programa finança part de l'adquisició de material escolar fungible de l'alumnat empadronat al municipi. Els llibres de text i les motxilles no estan incloses en l'objecte de la convocatòria.

Les sol·licituds es poden presentar del 12 de setembre al 2 d'octubre de forma telemàtica a través de la Seu Electrònica i presencialment amb cita prèvia en l'Oficina d'Atenció Ciutadana de l'Ajuntament de Llíria. A partir de demà, ja es poden recollir en esta oficina números per a la cita prèvia.

Les bases de la convocatòria estan disponibles en el tauler d'anuncis de la web municipal.